Orlogsflagg

**Orlogsflagg** er et flagg som brukes som nasjonalitetstegn av et lands sjømilitære styrker. For å kunne skille sivile fartøyer fra militære, er orlogsflagget i noen land forskjellig fra handelsflagget.

I de nordiske land er orlogsflaggene utstyrt med splitt, som i Danmark og Island, eller splitt og tunge, som i Norge, Finland og Sverige. De skiller seg dermed fra disse landenes handelsflagg, som er rektangulære og dermed identiske med nasjonalflaggene. De nordiske lands orlogsflagg er identiske med statsflaggene, med unntak av Finland der statsflagget bærer riksvåpenet i midten av korset, men ellers er rektangulært som nasjonalflagget. Også Estlands orlogsflagg har splitt og tunge, dessuten også landets riksvåpen. Tysklands orlogsflagg  bærer også riksvåpenet i midten av flaggduken, men litt forskjøvet mot stangen for å virke optisk midtstilt. Bruken av splitt (og tunge) i orlogsflagg er en tradisjon tilhørende de østersjøiske landene, inkludert de land utenfor dette området som en gang hørte under Danmark.

I noen land dannes orlogsflagget ved et tillegg av enkle symboler, gjerne knyttet til sjøfart eller det sjømilitære. Ankeret er et slikt symbol. Kroatias orlogsflagg har korslagte ankere bak riksvåpenet, men er ellers en kortere utgave av nasjonalflagget. Egypts orlogsflagg er som nasjonalflagget, men med tillegg av korslagte ankere i kantonen. Marokkos orlogsflagg er som nasjonalflagget, men med tillegg av kroner i alle fire hjørner. Israels orlogsflagg er blått og har en hvit trekant ved stangen der davidsstjernen er plassert, og skiller seg slik vesentlig fra landets nasjonalflagg og handelsflagg. Italias orlogsflagg har kronet våpenskjold i midten av det hvite feltet. 

En egen gruppe orlogsflagg kalles *white ensigns* og har sitt opphav i Storbritannias orlogsflagg, en hvit duk delt av et rødt kors og med unionsflagget i kantonen. Flere av de tidligere britiske kolonier, som Australia, India, New Zealand, fører orlogsflagg etter dette mønsteret, dog med noen variasjoner. Fargen på korset kan variere. Eksempelvis er korset i Sør-Afrikas orlogsflagg grønt. Australias orlogsflagg er helt uten kors, slik også New Zealands, Papua Ny-Guineas og Sri Lankas er. Indias orlogsflagg har dessuten landets riksvåpen, Ashoka-søylen, i midten av det røde korset. Kenyas orlogsflagg er uten kors, men har et rødt anker i den fire enden av den hvite flaggduken. Også Malaysias orlogsflagg er uten kors, men her er det et blått merke i den frie enden. Litauen, et land som aldri har hatt tilknytning til Storbritannia, fører også en *white ensign* som orlogsflagg, men her er korset blått, muligens med referanse til det russiske orlogsflagget med et blått andreaskors.

Noen land fører orlogsflagg basert på en tradisjon separat fra nasjonalflagget, som Russlands blå andreaskors på hvit duk. Japans orlogsflagg viser den oppadstigende solen fra nasjonalflagget, men med tillegg av stråler. Belgias orlogsflagg skiller seg helt fra nasjonalflagget: Nasjonalflaggets farger er ordnet som et andreaskors på hvit flaggduk, og det er lagt til sjøforsvarssymboler i to av feltene som dannes av korset. Orlogsflagget for Mauritius er likeledes helt forskjellig fra nasjonalflagget. Mens nasjonalflagget er vannrett delt i rødt, blått, gult og grønt, har orlogsflagget loddrette felter i rødt, hvitt og blått, samt et ankermerke i midten.

Flere land, som Brasil, Filippinene, Indonesia, Iran, Irland, Nederland, Portugal, Romania, Sør-Korea, USA, Canada og Tyrkia fører samme flagg som både nasjonalflagg, handelsflagg og orlogsflagg. Frankrike har identisk handels- og orlogsflagg, men dette skiller seg fra nasjonalflagget i forholdet mellom bredden på feltene i trikoloren. Andre land, som Pakistan fører orlogsflagg som bare er en forlenget utgave av nasjonalflagget.


Fil:Naval Ensign of Albania.svg|Albania
Fil:Naval Ensign of Algeria.svg|Algerie
Fil:Naval Ensign of Australia.svg|Australia
Fil:Coastguard Ensign of Antigua and Barbuda.svg|Antigua og Barbuda
Fil:Naval Ensign of the Bahamas.svg|Bahamas
Fil:Naval Ensign of Bangladesh.svg|Bangladesh
Fil:Naval Ensign of Barbados.svg|Barbados
Fil:Naval Ensign of Belgium.svg|Belgia
Fil:Naval ensign of Bolivia.svg|Bolivia
Fil:Naval Ensign of Brunei.svg|Brunei
Fil:Naval Ensign of Bulgaria.svg|Bulgaria
Fil:Naval Ensign of Myanmar.svg|Burma
Fil:Naval Ensign of Denmark.svg|Danmark
Fil:Naval Ensign of the Dominican Republic.svg|Den dominikanske republikk
Fil:Naval Ensign of Egypt.svg|Egypt
Fil:Naval Ensign of Estonia.svg|Estland
Fil:Naval Ensign of Fiji.svg|Fiji
Fil:Naval Ensign of Finland.svg|Finland
Fil:Civil and Naval Ensign of France.svg|Frankrike
Fil:Naval Ensign of Georgia.svg|Georgia
Fil:Naval Ensign of Ghana.svg|Ghana
Fil:Naval Ensign of Grenada.svg|Grenada
Fil:Naval ensign of Guyana.svg|Guyana
Fil:Naval Ensign of Honduras.svg|Honduras
Fil:Naval Ensign of India.svg|India
Fil:Flag of Iceland (state).svg|Island
Fil:Naval Ensign of Israel.svg|Israel
Fil:Naval ensign of Italy.svg|Italia
Fil:Naval Ensign of Jamaica.svg|Jamaica
Fil:Naval Ensign of Japan.svg|Japan
Fil:Naval Ensign of Jordan.svg|Jordan
Fil:Naval Ensign of Kazakhstan.svg|Kasakhstan
Fil:Naval Ensign of Kenya.svg|Kenya
Fil:Naval Ensign of the People's Republic of China.svg|Kina
Fil:Naval Ensign of Croatia.svg|Kroatia
Fil:Naval Ensign of Latvia.svg|Latvia
Fil:Naval ensign of Libya.svg|Libya
Fil:Naval Ensign of Lithuania.svg|Litauen
Fil:Naval Ensign of Malaysia.svg|Malaysia
Fil:Naval Ensign of Morocco.svg|Marokko
Fil:Naval Ensign of Mauritius.svg|Mauritius
Fil:Flag of the Navy of Montenegro.svg|Montenegro
Fil:Flag of the Netherlands.svg|Nederland
Fil:Naval Ensign of New Zealand.svg|New Zealand
Fil:Naval Ensign of Nigeria.svg|Nigeria
Fil:Flag of Norway, state.svg|Norge
Fil:Naval Ensign of Oman.svg|Oman
Fil:Naval Ensign of Pakistan.svg|Pakistan
Fil:Naval Ensign of Papua New Guinea.svg|Papua Ny-Guinea
Fil:Naval Ensign of Poland.svg|Polen
Fil:Naval Ensign of Russia.svg|Russland
Fil:Naval Ensign of Saint Kitts and Nevis.svg|Saint Kitts og Nevis
Fil:Naval Ensign of the Solomon Islands.svg|Salomonøyene
Fil:Naval Ensign of Saudi Arabia.svg|Saudi-Arabia
Fil:Naval Ensign of Serbia.svg|Serbia
Fil:Naval Ensign of Sierra Leone.svg|Sierra Leone
Fil:Naval Ensign of Singapore.svg|Singapore
Fil:Naval Ensign of South Africa.svg|Sør-Afrika
Fil:Flag of Spain.svg|Spania
Fil:Naval Ensign of Sri Lanka.svg|Sri Lanka
Fil:Naval ensign of the United Kingdom.svg|Storbritannia
Fil:Sudanese Naval Ensign.svg|Sudan
Fil:Naval Ensign of Sweden.svg|Sverige
Fil:Naval Ensign of Thailand.svg|Thailand
Fil:Naval Ensign of Tonga.svg|Tonga
Fil:Naval Ensign of Trinidad and Tobago.svg|Trinidad og Tobago
Fil:Naval Ensign of Germany.svg|Tyskland
Fil:Naval Ensign of Ukraine.svg|Ukraina
Fil:Naval Ensign of Hungary.svg|Ungarn
Fil:Naval Ensign of Vanuatu.svg|Vanuatu
Fil:Flag of Venezuela (state).svg|Venezuela
Fil:Flag of the People's Army of Vietnam.svg|Vietnam


## Se også
* Gjøs
* Banderole

## Litteratur
* *Album des pavillons nationaux et des marques distinctives. National flags and distinctive markings*, Service hydrographique et océanographique de la marine, Brest, 2000	
* Whitney Smith: *Flags through the ages and across the world*, McGraw-Hill Book Co, Maidenhead 1975